Boereplan: Skaapboer haal die pyn uit veewerk | Landbou
Boereplan: Skaapboer haal die pyn uit veewerk
Aanpasbare voerbak. Aggressiewe vreters word in toom gehou deur die skermpyp (wat los voor staan). Bo-op is die kruipvoerrooster, wat ook verwyder kan word. Foto's: verskaf
Die gedagte aan die ontwerp van doeltreffende toerusting laat die skaapboer mnr. Tienie du Plessis elke dag flink uit die bed opstaan. Sy ontwerpe is só suksesvol dat hy besluit het om buiten 'n skeeronderneming 'n derde vertakking by sy boerdery te voeg.
"Die idees vir die ontwerpe van die meeste van die toerusting wat ons bou, het ontstaan nadat ek iets gekoop het – en toe besef het ek kan dit beter ontwerp of meer prakties maak."
Dié vyfdegeslagboer van die plaas Gelegenfontein naby Steynsburg het Skaapskêr Customs in Mei vanjaar begin. Die ontwerpe sorg vir 'n beroering op Facebook. Du Plessis het ná universiteit oorsee gaan werk as skeerder, en het met sy terugkeer sy eie skeerdiens begin.